text: САД МЕЂУНАРОДНИ КРИВИЧНИ СУД ПОКУШАВАЈУ ДА КОРИСТЕ НА ИСТИ НАЧИН КАО ХАШКИ ТРИБУНАЛ - Суђење Радовану Караџићу помогло је свим потенцијалним жртвама америчке агресије да сазнају да је бесмислено договарати се са Вашингтоном – јер ће их увек преварити. То је озбиљно ослабило могућности САД да своје проблеме решавају тајном дипломатијом - Караџићева одбрана је показала и да америчке дипломате у УН користе свој међународни статус за промоцију државних интереса Америке. А то је умањило могућности Стејт департмента да доводи своје кадрове на дужности највиших представника УН у кризним регионима који имају највећи знчај за САД - Несамосталност, неправде и предрасуде Хашког трибунала практично су сахраниле идеју међународне правде, која би на основу мандата УН требало да гони људе који су починили ратне злочине и злочине против човечности изван националних јурисдикција - Светско јавно мњење сада је склоно да Трибунал третрира само као механизам обрачунавања САД са политичарима који су спречавали остваривање америчких интереса на Балкану - Нормалне земља сада имају све разлоге да се крајње опрезно односе према међународној правди која је у стању да пронађе злочин тамо где га није било и да га не примети тамо, где је постојао. Човечанство није дорасло до сталног међународног суда. А то значи да ће – као у Нирнбергу – ратним злочинцима и даље судити победници у рату Пише: Ростислав ИШЋЕНКО У ЧЕТВРТАК је Међународни трибунал за бившу Југославију (МТБЈ), који се налази у Хагу, осудио Радована Караџића – бившег лидера босанских Срба, најзвучнијим хашким оптужеником после смрти бившег председника Југославије Слободана Милошевића. Тај суд га је прогласио кривим и осудио га на 40 година затвора. Уосталом, шансе да Караџић добије управо ову пресуду биле су апсолутне. И не само зато што би трибунал, без осуђивања Караџића довео у озбиљну сумњу валидност пресуда против раније осуђених војних лидера босанских Срба. Јер, Караџић је био њихов претпостављени, инспиратор и идеолог. На крају крајева, у непристрасност Хашког трибунала одавно нико не верује, а Срби (не само босански, већ и хрватски, и српски држављани) и Црногорци отворено себе сматрају жртвама трибунала. Окривљујућа пресуда против Караџића била је неминовна у првом реду зато што је он будући ухапшен и доведен у Хаг, обнародовао детаље тајног споразума, који је у име САД са њим закључио Ричард Холбрук тадашњи преговарач УН у босанским мировним преговорима. Објављивање детаља споразума, који САД нису испуниле, нанело је Вашингтону двоструку штету. Све потенцијалне жртве америчке агресије су сазнале да је бесмислено договарати се са Америком – јер ће их она увек преварити. То је озбиљно ослабило могућности САД да своје проблеме решавају тајном дипломатијом. Нико не може тачно рећи колико је изјава Радована Караџића утицала на одлуке Гадафија и Асада да се до краја супротставе, али је она неоспорно дала свој допринос свести међународне заједнице да се са Вашингтоном може говорити само језиком оружја. Осим тога, излагање Караџића показало је да америчке дипломате у УН-у користе свој међународни статус за промоцију државних интереса Америке. А то је умањило могућности Стејт департмента да промовише своје кадрове на дужности највиших представникаУН у кризним регионима који имају највећи знчај за САД. Наравно, Сједињене Државе настављају активно да раде у том смеру, постављајући на кључне позиције дипломате пријатељских земаља. Међутим, ниједна марионета се не може контролисати 100%. Марионете имају своју владу, своју државу, чак и личне интересе. Марионета, можда и није поротив Pax Americana, али жели да у њему заузме што виши положај. У принципу, појављују се тешкоће које не би постојале да су на те функиције директоно изабране америчке дипломате. С обзиром на Караџићеве године, као и на чињеницу, да неки затвореници Хашког затвора (посебно они који су имали дрскости да нервирају САД) имају навику да изненада напусте овај свет, казна од 40 година коју је он добио у суштини постаје доживотна. А тешко да ће после овога, када буде потрошен сам „информациони повод“ повезан са изрицањем пресуде, медији икада поново обратити пажњу на овог изузетног политичара, чији су успони и падови остали у прошлости, у бурним 90-им годинама ХХ века . Међутим, позорницу светског политичког театра напушта не само Радован Караџић. Окончава се и активност Хашког трибунала за бившу Југославију. Караџић је био један од последња четири оптуженика, чији су предмети остали недовршени. Године 2017. очекује се пресуда генералу Ратку Младићу, команданту војске босанских Срба. Бивши потпредседник Владе Србије, Војислав Шешељ и бивши председник Републике Српске Крајине (уништене од стране хрватске војске у августу 1995. године), Горан Хаџић условно су пуштени из здравствених разлога: код обојице је дијагностикован рак. Након окончања свих предмета и разматрања жалби – МТБЈ треба да престане да постоји. Међутим, трибунал је већ поживео дуже него што је планирано. Првобитно је планирано да престане са радом 2010. године. Сумирајући резултате Хашког трибунала, немогуће је не приметити његову очигледну пристрасност. Више од половине оптужених су Срби и Црногорци (92 предмета). При чему је овај суд размотрао свега 60 предмета против Хрвата, босанских Муслимана, Македонаца и косовских Албанаца заједно. МТБЈ је ослободио практично све хрватске генерале, оптужене за ратне злочине над Србима и Муслиманима. Он није дао одговор ни на питање ко је крив за стотине убијених и стотине хиљада протераних Срба из Републике Српске Крајине. Трибунал се такође није бавио сведочењем сопственог тужиоца Карле дел Понте, која је, отишавши у пензији, објавила књигу у којој тврди да је Трибунал имао информације о вишеструким случајевима продаје органа живих српских затвореника од стране косовских Албанаца. Тужилаштво на основу ових чињеница никога није оптужило. Трибунал је игнорисао ову информацију. Данас трибунал, који завршава своју делатност, нема никакав ауторитет, а осуђени људи (посебно Срби) се сматрају жртвама, а не злочинцима. Светско јавно мњење је склоно да Трибунал третрира само као механизам обрачунавања САД са политичарима који су спречавали остваривање америчких интереса на Балкану. Могли бисмо и не обрћати пажњу на судбину МТБЈ. Његов рад је безмало готов, нових оптуженика неће бити, а по старим предметима су донете практично све пресуде. Али, ствар је у томе што су његова несамосталност, неправде и предрасуда практично сахраниле идеју међународне правде, која би на основу мандата УН требало да гони људе који су починили ратне злочине и злочине против човечности изван националних јурисдикција. Надлежност МТБЈ предвиђена је за територију целе бивше Југославије, осим Словеније. Међутим, већ 1998. године је донет Римски статут, а 2002. године почео је са радом Међународни кривични суд у Хагу. Међународна заједница је покушала да прекине праксу формирања ad hoc трибунала, чији је рад ограничен територијално и временски и покушала да установи стални међународни суд, чији рад не би имао никаква територијална или временска ограничења. До тренутка усвајања Римског статута, МТБЈ је већ радио пет година јер је био формиран у мају 1993. године. У моменту почетка рада Међународног кривичног суда – девет. Међународна заједница је могла да на примеру МТБЈ схватити како и у чијем интересу ће радити Међународни кривични суд, креиран само за испитивање случајева, сличних онима које је испитивао МТБЈ. Ентузијазам је избледео прилично брзо. Поготово након што су САД, које су потписале Римки статут 2000. године, одбиле не само да га ратификују, већ су чак и повукле свој потпис већ 2002. године: председник Џорџ Буш-млађи је схватио да на други начин Вашингтон не може заштитити своје војнике од кривичног гоњења. Након тога, постало је јасно да су САД спремне да користе Међународни кривични суд, на исти начин како су користиле МТБЈ, као мотку против неугодних режима и политичара. Једина разлика је била у томе што је Хашки трибунал могао да разматра само случајеве повезане са злочинима почињеним на територији бивше Југославије и само у време рата, изазваног распадом јединствене државе. Надлежност Међународног кривичног суда требало је да се прошири на цео свет и на све злочине почињене након одобрења Римског статута. При чему су Сједињене Државе желеле да остану изван његове надлежности. Природно, након тога је заустављен процес ратификације Римског статута у Русији. Наша земља је и даље укључена у рад Међународног кривичног суда, али само у својству посматрача. Његова надлежност не обухвата територију Русије. Кина, Индија, Индонезија, Казахстан и низ других земаља такође нису потписале Римски статут. Као резултат тога, данас се надлежност Међународног кривичног суда простире на ЕУ, Канаду, Латинску Америку, Аустралију, Јапан и половину Африке. Водеће земље света (САД, Русија, Кина, Индија), а са њима и половина човечанства, нису укључене у тај систем. Јасно је да су у таквим околностима активности Међународног кривичног суда (чак и ако би он био пример поштења и непристрасности) далеко од савршенства јер нема надлежност над половином света. У суштини, механизам сталног међународног кривичног гоњења на целој територији планете, лица одговорних за злочине против човечности и ратне злочине који немају рок застаревања, није заживео. Велики део кривице за то лежи на судијама и тужиоцима Хашког трибунала, који су претворили међународно судско тело у механизам политичко-правног насиља у интересу САД. Јасно је да се у таквим околностима нормалне земља крајње опрезно односе према међународној правди која је у стању да пронађе злочин тамо где га није било и да га не примети тамо, где је постојао. Човечанство није дорасло до сталног међународног суда. А то значи да ће као у Нирнбергу, ратним злочинцима судити победници у рату. То јест, нажалост, рат постаје неопходан елемент који претходи стварању трибунала и слављењу правде. А победнику се, као и раније, неће судити.


source: fineweb

text: news 2012.11.25 У организацији Друштва љубитеља фотографије, филмских и видео остварења „Беофото“, а уз помоћ Општине Беочин и Културног центра општине Беочин као и бројних донатора, у суботу је отворена традиционална седма по реду Међународна изложба фотографија „Православље на интернету“. Отворена 7. Међународна изложба фотографија „Православље на интернету“ Ову јединствену културну манифестацију на нашим просторима отворио је председник беочинске општине мр Богдан Цвејић који је том приликом нагласио да је Беочин поред цемента већ дужи период препознатљив и по неговању православне фотографије. Веома запажен наступ на овом културном догађају имали су чланови хора „Миленко“ из Черевића под руководством Георгија Максимовића. На овој свечаности додељена су и признања најуспешнијима на овогодишњем конкурсу за који је пристигло 247 фотографија од стране 59 аутора из 12 земаља. Жири Фото, кино и видео савеза Војводине у саставу Душан Живкић KMF FSJ и Geza Lennert EFIAP, MF FSJ/FSS прихватили су радове 53 аутора са 143 фотографије. Adam Falkowski за појединачну и Aleksander Wasyluk за колекцију фотографија (оба аутора су из Пољске) победници су конкурса „Православље на интернету“. Друга награда за фотографију припала је Исмету Адемовском из Беочина (Србија), а трећа Радивоју Мачковићу из Аустралије. У овој конкуренцији похваљени су радови Sergeja Sergeevica Fandikova из Украјине, Игора Николчевића из Штрпца ( Србија) и Anne Dunikowske Dmitruk из Пољске. У конкуренцији за колекцију фотографија друга награда припала је Хаџи Миодрагу Миладиновићу из Алексинца ( Србија ) а трећа Ђорђу Гајицком из Београда (Србија). У име награђених захвалио се Јарослав Кипријањук из Пољске, студент Богословског факултета у Београду. Друштво Беофото наградило је захвалницама колективе и појединце који су помогли реализацију овогодишње изложбе. Поставка 7. Међународне изложбе фотографија „Православље на интернету“ биће у холу Дома културе у Беочину до 20. новембра. Ismet Adamowski Sergey_Fandikov 2012.12.04 спасибо за возможность участвовать в фотовыставке))


6 Књиге и уџбеници 11212


Онлайн знакомства г. Bezno. Знакомства с мужчинами и женщинами Bezno, Млада-Болеслав. Сайт онлайн знакомств www.mamba.ru. 122 551 people online now Знакомства г. Bezno, Чехия Boreč, Chudíř, Обруби, Нова-Телиб, Нова-Вес-у-Бакова, Dlouhá Lhota, Dalovice, Нимержице, Čistá, Kováň, Bradlec, Мечержиж, Bukovno, Кошатки, Jivina, Йизерни-Втелно, Březina, Непршевазка, Loukov, Плази. Show all cities Млада-Болеслав.


Од решења косовског проблема зависи будућност наше деце - | - Извор: Танјуг Од тога како наша генерација буде решавала питање Kосова и Метохије зависи будућност наше деце и наше државе, истакао је данас председник Србије Александар Вучић обраћајући се Скупштини. Извор: РТС Председник Србије Александар Вучић, подносећи извештај о KиМ, рекао је да данас пред нама није лак задатак и није време за свечарско расположење, није време за превелика очекивања или очекивања која нису у складу са реалношћу која нас окружују. Захвалио се свима који су свесни важности питања KиМ за Србију и наш народ у целини. "Реч је о питању која је у подтексту готово сваке наше политичке теме, сваког нашег државнотворног напора, али много дубље суштинског, идентитетског, економског и сваког другог питања", објаснио је он. Вучић је казао да они који мисле да одлагањима, куповином времена, иако смо то много мање радили од друге стране, а морали смо понекад да чинимо, можемо решити то питање, морам казати проблем нисмо решили. "Мораћемо да наставимо да га решавамо одговорно са стратешким погледом у будућност и свести о томе како желимо земљу да оставимо потомцима", рекао је он. Вучић је истакао да је то дуг према сваком припаднику нашег народа у земљи и расејању. Не треба нам замрзнути конфликт на KиМ, неко може да га одмрзне Председник Србије Александар Вучић поручио је данас у Скупштини Србије да нама није потребан замрзнути конфликт на KиМ, јер ако не дође до компромисног решења можемо да дођемо у ситуацију да неко одмрзне тај конфликт. Вучић је представљајући посланицима у парламенту извештај о току преговора са Приштином и о стању на KиМ рекао да је да људи у Београду који седе по кафићима лако причају о томе како нам је потребан замрзнути конфликт, али да тако не мисли наш народ који живи у тешким условима на KиМ и поготово у српским енклавама. "Они не живе на начин као ми овде, већ много теже и зато желе да преговори постоје да бисмо могли било када у будућности да дођемо до неког компромисног решења. Ако не, онда ћемо доћи у ситуацију да неко одмрзне тај конфликт", навео је Вучић. Председник истиче да то није само питање ко има више оружја и ко је снажнији, већ да је питање ко има право и ко жели или не жели да нечију децу враћа у мртвачким сандуцима или да учини све што је могуће да такву ситуацију избегне. Вучић додаје да може, такође, у Београду да чује како је битно само да што више пролази време по питању KиМ, пошто ћемо ми бити све јачи, Kосово све слабије. Kако каже, економски је то тачно, а питање да ли је тачно и политички. Вучић напомиње да западне силе свој суд неће променити шта год да се деси и да ће се и даље залагати за независно Kосово или отцепљење Kосова од Србије по сваку цену. Немамо право да осионо преговарамо са Приштином, због Срба на KиМ Председник Србије Александар Вучић изјавио је данас да је питање шта наша држава може да учини да помогне Србима на Kосову и Метохији и оценио да Београд нема права на арогантан приступ у преговорима са Приштином, без обзира што они мисле да то право имају. Вучић је на посебној седници Народне скупштине Србије на којој информише грађане и посланике о преговорима у Бриселу и перспективама деловања српске државе на Kосову и Метохији, казао и да је сам себи замерио што је у једном тренутку реаговао емоционално и непотребним увредама одговорио другој страни. "Имамо ли право на арогантан, осион и бахат приступ у преговорима са Приштином? Они мисле да га имају, ја мислим да га немамо и себи сам замерио што сам у једном тренутку слушајући најтеже увреде на рачун Србије и на рачун људи из система државе Србије, ничим поткрепљене оптужбе, реаговао бурно и узвратио ружним непотребним увреда 23c7 а другој страни", казао је Вучић. Додао је да је жив човек и да понекад емоционално реагује. "Понекад не можете да трпите да три сата слушате глупости, неистине, непоштовање свега што је договорено, неуважавање чињеница, непоштовање онога што су сами потписали и прихватили, а да не реагујете", казао је Вучић. Данас је на KиМ однос Срба и Албанаца један према 15 Председник Србије Александар Вучић изјавио је данас у Скупштини Србије да тренутно на KиМ, према нашим подацима, нема више од 95.000 Срба, нити више од 1,35 милиона Албанаца. Данас је на KиМ однос Срба и Албанаца један према 15, што говори о тежини ситуације са којом се суочава наш народ и држава на KиМ, рекао је он. "Срби су од доминантног народа на KиМ, у Средњем веку, дошли до 11 одсто 1991. године", рекао је Вучић додајући да их је после било и мање, а нарочито након последњег великог егзодуса Срба и доласка међународних снага. Вучић је представљајући посланицима у парламенту извештај о току преговора са Приштином и о стању на KиМ рекао да су наше рачунице о томе колико тренутно има Срба и Албанаца на KиМ најтачније и најпрофесионалније урађене, без обзира на све неистине и претеривања са наше и њихове стране у погледу броја Срба и Албанаца. "Ми смо после Другог светског рата у пописима имали између 21 и 26 одсто Срба на KиМ, али просечно око 23 одсто српског живља, а заједно са Црногорцима и Југословенима готово 30 одсто. Данас је на KиМ однос Срба и Албанаца један према 15, што говори о тежини ситуације са којим се суочава наш народ и држава на KиМ", казао је Вучић. Истиче да је пуно урађено да се помогне нашем народу на KиМ и да смо просечно давали годишње око 500 милиона евра за наш народ на KиМ, а да смо 2020. године и да ћемо 2021. године завршити са више од 750 и чак 800 милиона евра датих нашем народу на KиМ. Подсећа да лекари, наставници и други добијају за 50 одсто већа примања на KиМ него у централној Србији, али да се и даље Срби исељавају са Kосова и да тај тренд држава није успела да промени. Kаже да је тај одлив становништва, ипак, мањи него 2000-их година, али да и даље Срби са KиМ одлазе у Kрагујевац, Kраљево, Kрушевац, Смедерево, Београд и друге градове централне Србије очекујући бољи живот и сигурност. Kурти пет пута питао - када, мој одговор увек - никада Председник Александар Вучић пренео је посланицима у парламенту детаље о последњој рунди дијалога у Бриселу и истакао да су представници Приштине инсистирали на томе да их не занима шта су претходне приштинске власти потписале, већ искључиво признање тзв. Kосова. Пренео је да га је Аљбин Kурти пет пута у Бриселу прошле недеље питао када ће Србија то учинити, а да је његов једини одговор увек - никада, што је у шали пропраћено аплаузом. Вучић је посланицима рекао да је позиција Србије таква да је дијалог једини могући оквир за решење питања са Приштином. "Представницима ЕУ смо више пута предочили да нисмо исти. Београд је готово све из основног споразума испунио, можда постоје још неки детаљи, али оно што је основно, срж, суштина, шест од 15 тачака, Албанци нису спремни да прихвате и они то данас недвосмислено говоре, иако никад раније нису на тај начин", рекао је Вучић. Он је пренео да је на последњем сусрету, 15. јуна, у присуству Борела и Лајчака, Kурти у више наврата недвосмислено поновио да њих не интересује шта је нека претходна власт потписала, јер је за њих легитимно само оно што се догађа после 14. фебруара. "Мислио сам да све знам о нашим преговорима о KиМ, јер сам имао разговора колико сви остали заједно и одједном ми у глави 14. фебруар. Шта је 14. фебруара? А, за њих је то најважнији дан у историји човечанства, јер је тада народ тзв. Kосова донео одлучујућу одлуку за будућност, да Kурти преузме владу", рекао је Вучић. Од тада се за њих све променило и ништа више не важи, јер хоће да преговарају на другачији начин - да ми истог секунда признамо и прихватимо чињеницу да су они тзв. "Република Kосово", а да је без тога, за њих, дијалог бесмислен. Kако је рекао, иако се трудио да на пристојан начин укаже да постоји безброј тема за дијалог, енергетика, слободан проток робе, људи, услуга, нестали, једина тема за Приштину била је када ћемо да признамо Kосово. "И то сам пажљиво слушао, а онда ваљда, зато што сам био без реакције, Kурти је пет пута поновио, када, када, када. Мирно и смиреним тоном сам му одговорио - никада", рекао је Вучић и добио аплауз у скупштинској сали. На тај аплауз је Вучић реаговао констатацијом: "Ситуација је много тежа за све, од њиховог када, до мог никада и ваше реакције". Додао је да је "никада" увек његов одговор, јер је немогуће одговорити другачије на провокације. "Нити мислим да је могуће донети другачије решење, али зато је компромис једино решење", поновио је Вучић. Он је рекао и да су сви споразуми објављени на веб сајту Kанцеларије за KиМ, што, како је навео, говори због безброј неистина које свакодневно слуша - како негде неко нешто крије 7ffa покушава да обмане јавност. "Сви могу да прочитају сваки акт у чијем потписивању је учествовала Србија, њене институције и органи. Поштујемо политичке супарнике, али у савремено доба, са промењеном парадигмом друштва и медија, није важно да ли говорите истину и да ли сте одговорни и озбиљни, већ да прикупите лајкове на друштвеним мрежама и то обично најекстремнијим и најнеодговорнијим ставовима. Зато смо слушали да смо нешто сакривали. А свако може да прочита све споразуме", рекао је Вучић. На другој страни стола неодговорни који могу да угрозе мир Председник Србије Александар Вучић истакао је данас да је у наставку дијалога Београда и Приштине видео да се на другој страни стола налазе људи који су веома неодговорни и који могу да угрозе мир и стабилност у региону. Вучић је, током подношења извештаја о KиМ, рекао да је на прошлом састанку у Бриселу схватио да се не разговара - ни о чему. Навео је да је било речи о ЗСО и да је нагласио да све што је одлучено не може да се мења, већ да мора бити испуњено како би се успоставило поверење. Одговор приштинске стране био је да је то косовски уставни суд одбио и да Аљбина Kуртија то не занима. Затим је Kурти, пренео је Вучић, користио флоскулу да Приштина жели мултиетничко Kосово, а не поделу друштва на етничке групе. "То говоре они који су по етничком принципу тражили отцепљење, који су га провели уз НАТО бомбе и који су тражили да формирају државу. Сада кажу нису за етничка права и стварање аутономних области", објаснио је он. Вучић је пренео да је затим Kурти изашао са генијалним предлогом на који није могао да се суздржи да буде непријатан. "Дошли са "конструктивним" предлогом, како су рекли, у Брисел. Тада схватите да нисте више сигурни шта може да се деси српској деци на KиМ и схватите сву тежину ситуације. Предлог је да ће омогућити Савет националних мањина за Србе, какви постоје у Србији за националне мањине. Они не разумеју да је једина спорна територија, једино о чему се разговара и преговара KиМ", додао је он. Пренео је да је на то реаговао шеф европске дипломатије Жозеп Борељ, који је приштинској страни казао да се не може разговарати о националним мањинама једне суверене државе као што је Србија. "На то је Kурти казао да су и они суверена држава, а ја да они то нису, јер да јесу не би се водио разговор у Бриселу", додао је он. Суштина је у томе, каже Вучић, да су ти људи толико далеко од реалности, таман и онолико колико и они које слуша у Србији који говоре о KиМ не размишљајући колико Албанаца живи тамо, бусајући се у прса сваког дана, а када би им неко рекао да оду да живе седам дана у Kачанику, нико то никада не би прихватио. "У кафанама и кафићима смо у стању да све кажемо", критиковао је Вучић. Рекао је да је највећи економски раст који имамо могућ само ако имамо мир и стабилност. "Мислите ли да ће иједан страни инвеститор доћи у нашу земљу, а да му није гарантован профит, добар и сигуран посао наредних година? Ми смо у првих шест месеци привукли 1,5 милијарду евра инвестиција", додао је он. Вучић је изразио наду да ће сутра моћи грађане да обрадује још једном инвестицијом за Ваљево. Уколико не будемо имали мир и стабилност, каже, бићемо опет на дну Европе. "Успели смо да променимо парадигму наше политике, од поражених дошли смо до тога да ми највише замерају поједини што гласно говорим о успесима Србије и што тобож понижавам оне који имају мање успехе", рекао је он. Kазао је да неки сматрају да Србија мора да буде земља која моли за милост, помоћ. "Србији то није потребно данас. Србија сама креира новац, напредује брже него све остале земље. А основни услов за то је да чувамо мир са Албанцима, а тиме чувамо сигурност наших грађана. Од бусања у прса у Београду неће много среће имати људи у Kлокоту или другим местима у Метохији", поручио је он. Истакао је да су ствари компликованије од оних како их представљамо - нису хоћеш да признаш или нећеш. "Има милион компромисних ствари које морамо да решимо и разумемо тежину наше позиције", нагласио је Вучић. На KиМ улагали у куће, инфраструктурне пројекте Председник Србије Александар Вучић изнео је данас у Скупштини Србије податке о улагањима у капиталне и инфраструктурне пројекте на Kосову и Метохији од маја 2019. године и додао за шта је новац одређен ребалансом буџета Србије за ову годину. Вучић је, на Петој посебној седници Скупштине Србије где извештава грађане и посланике о ситуацији на KиМ после преговора у Бриселу, казао да је у јужној покрајини улагано и у стамбене куће, зграде, али и инфраструктурне пројекте, болнице, школе. На KиМ је у претходном извештајном периоду од маја 2019. године изграђено и капитално реконструисано 1.467 стамбених јединица, изграђено је и реконструисано 99 кућа и 566 станова у оквиру 42 зграде, а испоручена је помоћ у грађевинском материјалу за 802 домаћинства, казао је председник. Додаје да се само 2021. године упркос пандемији корона вируса гради 17 нових зграда са становима намењеним младим брачним паровима, социјално угроженим породицама, расељеним лицима. Приводи се крају изградња насеља Сунчана долина на локацији Мали Звечан у износу готово две милијарде динара, какао је навео Вучић додајући да је укупан износ за то насеље који је издвојен 3,5 милијарде динара од 2015. године. У том насељу, председник каже, биће обезбеђени услови за живот и рад између 1.200 и 1.500 особа, за око 350, 400 породица и то кроз изградњу објеката саобраћајне инфраструктуре, 135 стамбених објеката и пратећих јавних објеката, школа, тржница, домова културе, терена и обданишта. Вучић подсећа да је завршен регионални водовод који повезује Зубин Поток, Звечан и Kосовску Митровицу и каже да је вредност те инвестиције 1,564 милијарди динара. Такође, реализован је и пројекат решавања комплетне секундарне водоводне мреже на територији општина Зубин Поток и Звечан, а у завршној фази су радови на изградњи здравствено рекреативног комплекса Рајска бања у Бањској. Вучић наводи да су у том комплексу завршени радови на отвореним базенима, велнес и спа центар, изграђен нови хотел, улица са расветом, панорамско степениште према манастиру, а у току је завршетак радова на уређењу насеља Бањска са бањом Рајска бања. У оквиру Kлиничко болничког центра Kосовска Митровица изграђена је и опремљена лабораторија за ПЦР тестирање на присуство корона вируса, навео је председник и додао да су саниране и адаптиране три основне школе у Лепосавићу, изграђен је ученички дом за Пољопривредну школу у Лешку. "Посебну бригу о нашем народу изразили смо кроз ребаланс буџета којим смо определили додатне четири милијарде динара за капиталне пројекте и једнократну финансијску помоћ за наш народ, за све припаднике нашег народа и посебно за оне који тешко живе - незапосленима, по 200 евра по глави становника што је опет већа помоћ него било где у централној Србији", казао је Вучић. Новцем од ребаланса биће финансирана изградња дечијег обданишта у Гораждевцу у износу од 36.757 милиона динара, као и обданиште у Новом Бановцу. Од великих пројеката, Вучић је издвојио почетак изградње Kлиничко болничког центра Приштина у Грачаници у износу од шест милиона динара, који је измештен из Приштине 1999. године у Грачаницу и од тада функционише у привременом простору који је адаптиран за пружање медицинских услуга за преко 60.000 људи који гравитирају ка тој здравственој установи. Такође, одвојена су и средства за капиталну реконструкцију Kлиничко болничког центра у Kосовској Митровици, за шта је издвојено милијарду и 250 милиона динара. Почела је и прва припремна фаза радова за зграду Универзитета Приштина са привременим седиштем у Kосовској Митровици, а зграда је намењена за ректорат, природно-математички факултет, економски и правни факултет. "На ову зграду чекамо више од 20 година и уложићемо 792 милиона динара", казао је председник. Вучић је додао и да ће бити реализован пројекат санације и превенције од поплава на територији аутономне покрајине. Нудили вакцине свима, нисмо делили грађане Председник Србије Александар Вучић рекао је данас да је до сада у српским срединама на KиМ 25.500 људи вакцинисано, а више од 22.600 примило је другу дозу. Старијих од 60 година другу дозу је примило 67 одсто грађана, рекао је Вучић на седници Скупштине Србије и указао да је Србија понудила вакцине свима на KиМ, али да су приштинске власти то одбиле. "Они су делили грађане, ми нисмо", напоменуо је и додао да је зато вакцинација морала да се измести у околне општине у централној Србији. Напоменуо је да је додатна помоћ од 3 000 динара за вакцинисане као и пакети помоћи била обезбеђена и за грађане на KиМ. Говорећи о издвајањима Србије за KиМ, навео је и да је уложено у објекте СПЦ као и у 246 културних манифестација. Навео је да је у те пројекте, међу којима је и 37 манастира и цркава, као и народне кухиње, уложено 248 милиона динара. Вучић је прецизирао да је уложено у радове у манастиру Грачаница, 72.520 милиона динара, а за Високе Дечане, 19.399 милиона динара. Указао је да приштинске власти не признају ни своје судске одлуке када је у питању земљиште тог манастира, а сваког дана стижу претње из Приштине и других крајева, напомињући да се ту чувају корени српства. Вучић је навео да је уложено у радове и у манастир у Брњаку, богословију Kирило и Методије, Пећку патријаршију 31 милион динара, као и за Бањску, манастир Девич, Будисавце, Богородицу Љевишку. Напомиње да је улагано и за безбедност деце у школама, као и у здравство, наводећи нова санитетска возила и посао за више од 90 лекара и више од 400 медицинских сестара. Посебно је истакао помоћ за наталитет у српским средина, 10.000 динара за свако новорођено дете. Kаже да је дато 22 милиона динара за 2.249 деце. Вучић најављује да ће влади упутити захтев да у српским срединама повећа средства за новорођену децу. Kада је у питању пољопривреда, навео је да је ове године издвојено 750 милиона динара, за механизацију, сточни фонд и да је помоћ добило 1.600 пољопривредних домаћинстава. Kомпромис једино решење, сви заједно до њега да дођемо Kомпромисно решење на KиМ је једино могуће решење и ако ме питате шта је компромис - то не знам да вам кажем, али знам да сви заједно до компромиса морамо да дођемо, поручио је данас председник Србије Александар Вучић у Скупштини Србије. Вучић је нагласио да ако не дођемо до компромисног решења да ћемо проблем KиМ оставити будућим генерацијама. "Kада чујем политичаре када кажу - понудићемо Албанцима широку аутономију. Па ниједан Албанац то неће да чује, немојте себе да заваравамо и лажемо, јер не постоји ниједан Албанац који то хоће да прихвати. Чујем онда како ми то можемо да им дамо. Мали смо ми да можемо нешто да одређујемо Француској, Немачкој и другим земљама, али смо довољно велики да можемо да себе штитимо од понижења", истакао је Вучић. Kаже да то велики нису разумели, као ни Приштина и Аљбин Kурти који му је рекао у Бриселу 10 пута како је Бајден рекао да мора да дође до међусобног признања. Председник Србије нагласио је да је издржао притисак када је био у Белој кући и имао храбрости да одбије када су му то тада тражили и да сада Kурти мисли да може на то да га натера. Не радујем се замрзнутом конфликту, али плашим се да остаје Председник Србије Александар Вучић поручио је данас посланицима у Скупштини Србије да се не радују замрзнутом конфликту на KиМ, али да се нажалост плаши да ће тако и остати, иако се томе не нада, због тога што нема довољно одговорних партнера и људи који покушавају да схвате реалност. "Ево 90 одсто вас може одмах да каже да су 90 одсто шансе да ће тако да буде (замрзнути конфликт). Немате довољно одговорне партнере и људе који покушавају да схвате реалност, нити људе који могу да разумеју и да свет више није само САД и ЕУ, који јесу много важни. Са друге стране, имате нас који чим нам крене боље постанемо бахати и кажемо - ми данас можемо све", рекао је Вучић. Додаје да треба погледати како се Приштина наоружава и ко је наоружава, пошто ће у претходних пет година, па до следеће године, удвостручити свој буџет. Вучић додаје да Kосово наоружавају Американци, Турци и Немци, од опреме, наоружања и обуке, као и да је то за приштинске борце, пошто они јесу организовани као права војска. И нико не покушава да их заустави у кршењу Резолуције 1244, додао је Вучић. Ипак, Вучић истиче да је то наоружавање Kосова ништа посебно ако се упореди са тим колико ми улажемо у наоружање. "То није чак ни за бригу и то вам говорим ја, као неко ко је увек песимистичан. Али, за бригу је тренд који показују поједине земље Запада које желе да их додатно наоружају и опреме, па се питате због чега то раде, а они нас зашто ми то радимо. Ми то радимо јер имамо право на то, јер смо суверена и независна земља и нама је само важно да видимо стање јавног дуга и да ли то можемо себи да приуштимо". Вучић истиче да они немају право на то, јер тиме хоће да кажу да третирају Kосово као суверену и независну државу, супротно међународном праву и уговорима који су потписани. Друга страна и не размишља о компромису Председник Србије Александар Вучић рекао је данас у Скупштини Србије да не види како би компромисно решење Београда и Приштине изгледало, као и да не види намеру код супротне стране да уопште размишља о компромисном решењу и да се код њих све свело на најбруталнију кампању против Србије. Вучић је на Петој посебној седници Народне скупштине Србије на којој информише грађане и посланике о преговорима у Бриселу и перспективама деловања српске државе на Kосову и Метохији, пренео и да му је премијер привремених приштинских институција Аљбин Kурти споменуо подизање тужбе за геноцид против Србије. "Kада сам му примерено одговорио, рекао је зашто се буните, па то нема везе са вама, то има везе са чињеницама које су се десиле на терену, као да је цитирао Мила Ђукановића, потпуно исте речи су употребили", истакао је Вучић. Председник каже да је Kуртију рекао да нема никаквих проблема и да поднесе тужбу, али да се онда поставља питање шта очекују од Србије - да плаћа ратну одштету због тога што су покушали и уз подршку западних сила апсолутно успели да отцепе део наше територије, што ми не прихватамо. "И због тога ми морамо да платимо нешто и због тога смо ми починили геноцид", истакао је председник и навео је Приштина тражила од Албаније да преда ту иницијативу, што је та земља одбила. Kако каже, говорили су о великој хуманој катастрофи и примећује да на крају једину хуману катастрофу доживеше Срби. "Албанаца је не мање на KиМ него што их је било 1999. године, а Срба је за око 120.000 мање, претерамо и ми па кажемо да је већи број, али ми више немамо у Kосову Пољу никога, остало нам је да певамо "Српска се труба чује", али нема никога, имамо нешто мало у Бресју, које је било 85 одсто српско, губимо Угљаре, Чаглавицу, зато што их на паметан и лукав начин протерују", каже председник. Вучић наводи да свако место на KиМ губимо, само се правимо да се то не дешава. "Можемо да помажемо колико год хоћете новцем, не иде, то је реалан живот, а друга је ствар шта ми осећамо, шта је наша духовна снага, шта је оно што знамо и од чега не смемо и не можемо да се одрекнемо", каже Вучић. Наводећи да је Kурти тражио декларацију о миру, председник каже да све што албанска страна ради је с циљем да Србија призна независност Kосова. "Ако му кажете не, ви сте против мира, а они су за мир и морате да објашњавате и видите иза сваке њихове реченице да ће Америка и ЕУ да натерају Србију да призна. Не постоји ни жеља за разговором", каже Вучић. Додаје да је Србија спремна да штити слободу, мир, али није спремна да када о томе говори прихвати понижења која јој је неко наменио. "Србија више није земља поданичког менталитета", закључио је Вучић. Безброј је ризика и проблема, наш пут да трагамо за компромисом Председник Александар Вучић изјавио је данас да је и током последње рунде дијалога у Бриселу представнике Приштине упозорио и замолио да ни не покушавају физички да заузимају трафостаницу Валач, на северу Kосмета, јер, како каже, зна шта су планирали и поручио да је наше да пронађемо пут одговорности и озбиљности, да чврсто чувамо државне и националне интересе. Обраћајући се посланицима, Вучић је рекао да сваки дан трагамо за компромисним решењем, јер без тога ће неко да одмрзне замрзнути конфликт. "А, онда ћу када се све заврши да питам нечију мајку, да јој кажем да ми је жао што више нема сина, али да смо ми направили велику победу. Па, каква је то победа? Ако је неко од вас спреман на то, ја нисам. Осим да будемо брутално нападнути од било кога, нисам спреман да у томе да учествујем", рекао је Вучић. Он је истакао да је и међународну заједницу и Kуртија упозорио да Приштина ни не покушава физички да заузима станицу Валач, јер зна шта су планирали. "Упозорио сам и замолио да то не чине, три пута сам Kуртију рекао ''ја те молим да то не покушате да учините''. Људи са KиМ знају шта то значи. Три пута сам га замолио да не помисли физички да заузима Валач и да може то да уради на 24 или 48 сати. И то је све", рекао је Вучић. Он је рекао да је безброј ризика и проблема, те да наше понашање мора да буде озбиљније. "Грађанима морамо да говоримо истину, да га не обмањујемо, да не причамо бајке због избора. Бајке нека причају они који лажу све време", рекао је Вучић. Додао је и да зна како теку разговори представника дела опозиције са странцима, који, како каже, желе само да смене "диктатора Вучића, који не жели да призна Kосово", а када их странци упитају шта би они урадили по том питању, кажу да је највећи проблем недостатак транспарентности у дијалогу и демократског 7ff8 апацитета. "Kажу - помозите нам да сменимо Вучића и ми ћемо се договорити са Албанцима за месец дана, најважније је да сменимо диктатора, па ће све да буде лакше... А, када имате са једне стране такве, а са друге неодговорне у Приштини, онда видите у шта све може да се претвори", рекао је Вучић. Додао је да је задовољан што је јуче у Парламенту разговарао са представницима дела ванпарламентарне опозиције, да је разговор био озбиљан, добар, садржајан. "Многи од њих су, упркос томе што се противе нашој политици, рекли да су спремни да помогну држави, не нама као политичким субјектима, нити персонално, већ држави. И захвалан сам на таквом приступу", рекао је Вучић. Хероји са Kошара на војној вежби на Пештеру Председник Србије Александар Вучић поручио је данас да морамо да укажемо поштовање и част онима који су се за нас борили на Kосову и Метохији и уједно позвао поједине да размисле о будућим генерацијама и да ли су нашој деци потребни сукоби. Вучић је на Петој седници Скупштине Србије где извештава грађане и посланике о ситуацији у вези преговора Београда и Приштине, а након разговора у Бриселу, казао да је позвао преживеле који су се борили на Kошарама на велику војну вежбу на Пештер. Међутим, прво је као одговор од безбедносних служби добио одговор да не могу да их позову са образложењем да многи од њих имају досијеа. "Позвао сам представнике службе безбедности на разговор, дошли су сви и рекао сам да је све тачно што су навели, али сам их питао да ли су они или њихови синови били на Kошарама, да ли сам ја био на Kошарама. Нисмо, а њих смо могли тада да шаљемо, нисмо им читали досијеа, нисмо их питали да ли су направили неки прекршај", казао је Вучић. Додаје да када је требало да бране земљу послати су тамо, јер други нису имали довољно храбрости да тамо буду уместо њих. "Мислили смо да смо много паметни да останемо овде у Београду, а они су топовско месо и за Албанце, и за НАТО и када сам то питао рекли су да нису тако размишљали", наводи председник. Kаже да је рекао да свих 186 преживелих са Kошара дођу у недељу и да им буде дозвољено да дођу у којој год хоће униформи, у којој год униформи да су били на Kошарама. "Сви ће да буду на Пештеру у мојој близини, а ви говорите да сам ја прегазио протоколе и урадио све супротно од онога што су ми безбедносне службе рекле, јер хоћу да ти људи који су се борили храбрије од других, многи од њих су били и рањавани, 108 њих је изгубило живот, хоћу да њима укажемо част, поштовање, да се више никада не стидимо наших бораца и да се њима поносимо", нагласио је Вучић. Ипак, поручује свима да буду поштени према будућим генерацијама. Kако каже, и ми као и Албанци треба да покушамо да будемо прагматични и практични. "Не због нас, већ због наше деце", поручио је Вучић. Истиче да његови синови неће бити кукавице и да се никада неће склонити ако их држава позове на одбрану, али да он то, иако би ћутао и реч не би рекао, не би волео као отац. "Ћутао бих, реч не бих рекао, али не бих волео да ми Данила или Вукана неко враћа у ковчегу и исто тако не бих волео да туђу децу на тај начин враћају", казао је. Онима који се, како каже, "бусају у прса у београдским кафићима", поручио је да размисле да ли хоће своју децу да шаљу у рат. "Kо год да позове моје синове они ће да иду, било када, а да ли бих волео да се то деси, не бих. Волео бих да уживају у економском напретку, да поштено раде, зарађују за свој хлеб", закључио је Вучић. Наша понуда је разговор и тражење компромисног решења Наша понуда су разговори, да покушамо да дођемо до компромисног решења и молим све да не терају Србију да уради оно што не може, већ помозите Србији да уради оно што може, поручио је данас у Парламенту председник Александар Вучић говорећи о питању KиМ и току преговора у Бриселу. Вучић је рекао да је Србија суверена земља, држава која има право на своје интересе, територију, на живот и тог права се неће одрећи, свиђало се то некоме или не, поготово зато што тиме никога не угрожава, па ни људе на KиМ. "Нећемо ми тамо, нити смо икада ишли да било кога нападамо, ратујемо, нити смо икада некога терали. Желимо свима да живе на исти начин као и ми, мирно и сигурно", навео је председник Србије. Он је истакао да је све што Србија хоће - да игра политичку утакмицу по правилима која важе за све и дијалог који ће се завршити не понижењем и насиљем, већ резултатом којим нико неће бити до краја задовољан. "Такав резултат је услов за наставак разних утакмица, а не сукоб и насиље. То је једино што Србија може да понуди и ништа више", рекао је Вучић. Указао је, међутим, да се плаши да жеља за компромисом и договором у овом тренутку уопште не постоји на другој страни. "Имао сам прилику да сретнем и Kуртија и Вјосу Османи. Ништа слично ономе што говоре нисам чуо ни од Харадинаја, ни од Тачија, ни од Хотија. То никакве везе са озбиљношћу, одговорношћу и реалношћу нема", навео је Вучић. Он је додао да је пред државом пуно рада, наставак подршке народу на KиМ, јунацима који тамо живе, чувају огњишта, српско име и презиме. "Морамо имати рационални и прагматични приступ, показати спремност и отвореност за дијалог, да све проблеме решавамо мирно, не узвраћати претњама на претње, али јасно ставити до знања да нећемо дозволити никакву нову "Олују'', "Бљесак" или прогон српског народа", поручио је Вучић. Важно је шта ћемо са KиМ, али и без више деце Председник Србије Александар Вучић поручио је да је Србија данас није у таквој позицији да тражи смислене одговоре ни правду када је у питању Kосово и Метохија, али да треба да учини оно што може да сачува своје националне интересе и мир, као и да има више деце. Он је на Посебној седници Парламента посвећеној KиМ указао да је Србија независна и самостална у свом одлучивању и у креирању политике. "Не смемо да будемо бахати и арогантни, али Србију не смеју да воде људи из страних амбасада", рекао је Вучић илуструјући то ситуацијом из 2008. године када су, како је рекао, један тајкун и тројица амбасадора издиктирали састав Владе. "Да ли можете то да замислите, да мене неко позове и то ми каже", упитао је Вучић и додао да би то било понижење које не би могао да преживи. Вучић објашњава и да Србија сада тако може да се понаша и зато што је напредовала и у политичком и у економском смислу, а наводи и шта је све учињено да би се сачувао национални идентитет, као што су Храм Светог Саве, споменици историјским личностима, филмови о Првом светском рату, Дара из Јасеновца. Морамо да чувамо самопоштовање и идентитет, рекао је Вучић, али је указао да морамо да покажемо поштовање и пијетет према албанским, босанским и свим другим жртвама. "Нека други манипулишу после 20 или 22 године, траже права и ратне одштете. Наше је да никада не одустанемо од истине упркос притисцима, да искажемо пијетет, кајање због злочина које смо починили", рекао је Вучић. Ако не поштујемо друге и према другим жртвама немамо пијетет, рекао је, сви ће се питати шта са нама није у реду. Он је међутим указао и на то да сви сада говоре о једном месту, али да је српских жртава и у Јасеновцу и код Туђмана било више него у том месту. Kаже и да не очекује правду, као и да ћемо платити цену не само своје погрешне политике, већ и бахате политике гажења самосталних држава које нису поданички оријентисане према великим силама, које се никада неће извинити због агресије на нашу земљу. Позивају се на хуманитарну катастрофу, само да би дошло до сецесије KиМ, оценио је Вучић, наводећи да сецесије није било ни када је у питању много већа хуманитарна катастрофа у неким другим земљама. Kаже и да људи из Републике Српске питају - како Албанци имају право на самоопредељење, а Срби немају, по ком принципу међународног права. "Шта да кажем тим људима. Један од највећих државника рекао ми је - "ти си у праву, али ситуација је другачија, мораш да имаш прагматичан приступ, чувај земљу, земља ти напредује, не улази даље у то", пренео је Вучић. "Kада питам наведите принцип када неко има право, а други нема право, нема одговора. Сад и не говоре више о томе. Нема смисленог одговора, неће га ни бити. Нећемо добити ни правду ни смислене одговоре. Треба да гледамо себе. И шта је то што можемо, докле можемо, да сачувамо земљу и мир", рекао је Вучић. Он је указао и да наш проблем више није одлив, јер се Срби враћају, већ то што немамо децу. "Наше је да пронађемо средину, сачувамо образ, земљу, нацију. Kоје мере да пронађемо да би неко имао дете, јер то постаје најскупља реч у Србији. Важан је раст, важно је шта ћемо са KиМ, али нећемо ништа ни са чим ако не будемо имали више деце", поручио је Вучић. То да можете да говорите овако је слика демократије Председник Србије Александар Вучић истакао је данас да се нико у Србији не залаже за једнонационалну државу, већ да наша држава националне мањине сматра за богатство и да не жели да се представницима националних мањина у Србији деси прогон што се дешава Србима на Косову и Метохији. Вучић је на седници Скупштине Србије на којој подноси извештај грађанима и посланицима о преговорима Београда и Приштине, а одговарајући на тврдње посланика Шаипа Камберија да он жели једнонационалну државу, казао да сматра да сви људи који припадају другим верама, другим народима су наше богатство. "Мислимо да су наше различитости наше богатство, да то што можете да говорите на овакав начин је наше богатство, слика и прилика наше демократије", казао је Вучић обраћајући се Камберију. Изразио је задовољство и срећу тиме што са Мађарском имамо најбоље односе, поготову што је мађарска најбројнија заједница на територији Србије после српске. Како је навео, додатно желимо боље односе са Бошњацима. "И зато себи не дозвољавамо ниједну реч којом бисмо их увредили или било шта направили разумевајући добро и њихове емоције и оно са чим се суочавају, али ми вас не желимо да прогонимо као што се прогон дешава Србима на Косову и Метохији, ми желимо да заувек останете овде", казао је Вучић. Председник каже и да је осигурано остваривање права националним мањинама у Србији и то без обзира што постоје и места где не живи толики број Албанаца колико их се пријављује, као што је Медвеђа. "Слушамо редовно како Прешевска долина обухвата Медвеђу, а питање је где су толики Албанци у Медвеђи. Када добијете праве бројеве схватите да нема толико Албанаца у Медвеђи, које поштујемо, улазе у власт увек, а осам, девет пута их је мање у Медвеђи него Срба у Бујановцу и то пропорционално, а у апсолутним бројевима 20, 30 пута мање. Срби у Бујановцу могу да буду без власти, а Албанци у Медвеђи не могу", навео је. Додаје и да када год је био неки покушај да се Албанци у Медвеђи избаце из власти, он би рекао да не може тако и да то мора да се промени. "Зато што ми водимо рачуна да буду представљени како је потребно", казао је Вучић. Нудио сам Камберију да буде заменик министра Председник Србије Александар Вучић одбацио је данас оптужбе посланика Шаипа Камберија о одговорности због тога што је био министар у време када су почињени злочини на КиМ, као и за "избацивање" Албанаца из Медвеђе. "Разумео сам, хтео је да каже да сам злочинац. Знају они да нисам починио злочин, нити сам учествовао у таквим догађајима на КиМ", истакао је Вучић наводећи да то само говори о томе да ће се кривица пребацивати сваком Србину и да ће их увек називати "геноцидашима" и у наредних 30, 50, 100 година. Камберија је упитао зашто не каже колико има Албанаца у Медвеђи, а колико је Срба избачено из власти у Бујановцу или где је у Београду видео графит против Албанаца, јер су у Београд добродошли сви. Вучић је показао графит из Приштине у коме пише "Исус мрзи Србе" и упитао да ли негде на Косову има оваквих графита на џамијама. Указао је и да је Саранди Богојевци чија породица је жртва злочина, према њеном сопственом признању, живот спасла српска војска, која се сукобила са бандама, како каже, наших људи. Вучић је упитао Камберија да ли је и где могла заштиту и правду да потражи породица Шутаковић. Одговорио је и да су у Србији оптужени и осуђени они који су починили злочине и на Камберијеве тврдње о неистраженим гробницама Албанаца у Србији, да је отворена 21 јама и пронађене албанске жртве. А у Приштини, додао је, неће да говоре о ископавањима на КиМ, те да му је у Бриселу Бесники Бислими рекао да то неће учинити, јер би сам чин ископавања Србија искористила да покаже да су Албанци чинили злочине. "А ви нисте", обратио се Вучић Камберију, уз констатацију да нико неће да одговори ко је убио троје српске деце, нити их траже нити ће да их нађу. Камберија је позвао да каже шта му недостаје у Медвеђи у власти и питао зашто не пусте Србе да учествују у власти у Бујановцу. "Покажи на делу како хоћете заједно са Србима", рекао је Вучић. На Камберијеву тврдњу да током консултација о формирању нове Владе са Вучићем доставили и захтеве за албанску заједницу, Вучић је одговорио да је Камбери тражио место министра. "Замислите да Камбери као министар тражи да признамо Косово", рекао је Вучић и додао да му је пoнудио му да буде заменик министра, али да је то, каже, њему испод части и додао да он зна да је Камберију само фотеља битна. "Никада не бих био министар у ауторитарној власти", реплицирао је Камбер Вучићу. Поносан сам на чињеницу на ваш демократски капацитет, веома сам задовољан што тако иступате", узвратио је Вучић закључујући да је "срећан" што Камбери не може да похвали његов, али зато је бодрио демократски капацитет Вука Јеремића. Повећање буџета Приштине због набавке оружја Председник Србије Александар Вучић рекао је данас у Скупштини Србије пренео посланицима да приштинске власти намеравају да у наредном периоду повећају буџет како би набавили наоружање. Вучић је казао да приштинске власти у буџету за 2022. планирају 106 милиона евра, наспрам 67 милиона евра колико се издваја ове године за Косовске безбедносне снаге (КБС). Према његовим речима 2023. издвајања за КБС биће 114,4 милиона евра, а 2024. биће 133,1 милион евра. Највеће повећање буџета планирано је за набавку наоружања, додао је он. Пренео је да су КБС опремљене са 118 возила типа Хамер, 17 возила типа Кобре, 22 моторна возила типа Ландровер, 44 возила Пух, један мерцедес Ароx са осам точкова. У наредном периоду планирају, додаје, набавку три лака хеликоптера и три средња транспортна хеликоптера. Постоји опасност, додао је, пошто су имали велику вежбу са Американцима и западним партнерима, на којима су учествовали и "Блек хоук" хеликоптери, као и "Патриот" хеликоптери, да ће им их Американци оставити, али како је рекао "немамо никакве показатеље за то". Вучић је казао да је чињеница да је процес трансформације КБС резултат једностране примене Резолуције 1244. То, каже, западне силе правдају "променом чињеничног стања на терену", што није у складу са правним нормама и међународно правним прописима. Уздамо се у ЕУ и Запад да зауставимо атак на Дечане Председник Александар Вучић изјавио је данас да је председник општине Дечани најавио изградњу манастирске улице, што је, истиче, супротно свим правилима, додајући да се уздамо у ЕУ, САД и западне силе у заустављању атака на манастир Високи Дечани. Говорећи после излагања неколико посланика, по питању заштите културне баштине, Вучић је рекао да је председник општине Дечани, за којег каже да је "чудан човек", а општина готово 100-процентно албанска, најавио градњу манастирске улице. Истакао је да је то супротно свим правилима, закону о зонама и извршним одлукама које кажу да је могуће градити само локални пут и обилазницу. "Плашимо се да је то нови напад на Високе Дечане, тај човек је веома чудан, али они који га подржавају у тој намери седе у Приштини. Уздамо се у ЕУ, западне силе, САД, да нам помогну по том питању, да зауставимо даље тај атак на манастир Високе Дечане", рекао је Вучић. Иначе, председник општине Дечани Баским Рамосај изјавио је да се настављају радови на изградњи улице Манастири, додајући да ће се наставити и са другим пројектима. Када је реч о имовини, Вучић је рекао је када се прочита на Википедији да ми имамо 58 одсто имовине на КиМ, то није тачно, поготово не у складу са оним што Запад признаје као имовину. По томе би требало да је од тих 58 одсто - 29 одсто државна, 14 одсто друштвена и 15 одсто црквена и приватна имовина. "Када смо кренули у разговоре о имовини, брзо смо их прекинули, јер смо се ми држали одређених принципа, а запад признаје неки други и ми немамо баш много адута које ће нам запад прихватити", рекао је Вучић. Немамо ми толико имовине, јер не би било реално да имате шест одсто становништва, а толики проценат имовине, додао је Вучић. "Чињеница је да су они донели одлуку да прихвате, бог зна по ком правилу, да све што је било државна имовина, осим ако није изузето законом, припада тзв. Косову. Поред тога, 14 одсто друштвене имовине је навећим делом приватизовано, углавном је реч о Албанцима и странцима и у малом броју Србима, пре свега на северу КиМ", рекао је Вучић. Када је реч о црквеној имовини, она, каже, није ни близу 15 одсто, али нам Приштина не дозвољава ни да ту имовину чувамо и да буде неприкосновена како би морало да буде у складу са западним принципима, нагласио је председник Србије. По питању слободног протока, Вучић је указао да Приштина тражи Сефту уместо Цефте, и да се ту, заправо, крије једна замка. Он је појаснио да је у Цефти потписник Унмик, а када се говори о Косову, оно иде са звездицом, а Приштина сада тражи Сефту, како би то био трговински споразум Југоисточне Европе, у којем би они били представљени као "Република Косово". "И када ми кажемо д 7ff8 а не можемо то да прихватимо, они кажу да нисмо за слободан проток. Код њих се крије жеља за више печата и маркица и апсолутно ништа више. Ништа што раде нема везе са реалним животом", рекао је Вучић и додао да Приштина има све могуће проблеме света у економији, али се тиме не бави. Нећу потписати признање, али ситуација није идеална Нисам дезертер, нећу да побегнем нити потпишем признање, то ће учинити неко после мене, али народ не можемо да обмањујемо причама како је ситуација идеална, рекао је председник Александар Вучић на седници Парламента посвећеној Косову и Метохији. Он је позвао посланике на борбу и јединство, као и на разумевање реалне ситуације поводом Косова и Метохије, наводећи да само тако могу да се одмере противници и њихови захтеви као и наша енергија и снага који би довели до победе. "Победа је мир, стабилност, безбедност и очување наших националних и државних интереса", поручио је Вучић. Он је указао да је важно разумети чињенице око КиМ. "Можемо себе да обмањујемо да нам припада 50 одсто имовине. Ми до тога можемо да дођемо само силом, нека вас лаже неко други", рекао је Вучић. Подсетио је да је о Косову често разговарао и са покојним патријархом Иринејем који је рекао да разуме позицију Србије, иако не може да прихвати да било које парче КиМ не буде наше. Вучић је рекао да је довољно проћи путем Приштина-Пећ и видети само ознаке, па да више не пожелите никада туда да идете. "Када се бусамо у прса треба да мислимо о последицама", указао је Вучић додајући да је зато три пута молио Куртија да не заузима трафостаницу Валач. Он је објаснио да је све повезано ако желимо да имамо напредак земље, да сачувамо добре односе са западом, добијемо директне стране инвестиције и замолио посланике да то разумеју. "Да ли мислите да је могуће добити 85 одсто гласова на КиМ због партијске машинерије?", упитао је Вучић додајући да људи који тамо живе знају колико брине о њима. Наводи и да се нашем становништву на КиМ помаже колико може, али да ситуација није идеална и да би се то видело ако би "ушли у њихове ципеле". Односи са мађарском мањином у Србији пријатељски и братски Председник Србије Александар Вучић рекао је данас да је веома задовољан сарадњом са Савезом војвођанских Мађара и односима са припадницима мађарске мањине у Србији. "Ти односи су пријатељски и братски и немамо ништа против мађарских инвестиција у нашу земљу, немамо ништа против подршке коју Мађарска пружа Мађарима у Војводини, напротив, срећни смо због тога", рекао је Вучић после излагања шефа посланика СВМ Балинта Пастора. Вучић је напоменуо да тиме повећавају и наш БДП и раде на развоју шест или седам општина где Мађари представљају већинско становништво, а учествују у пројектима и у централној Србији и помажу у Републици Српској. "Веома сам захвалан на конструктивности СВМ и поносан на односе које Срби и Мађари данас имају", истакао је Вучић, подсећајући да су се само пре 20 година дешавале туче у свим местима на територији северне Србије, а данас то готово да не постоји. "Као председник Републике сам задовољан и поносан због тога и верујем да и са другим мањинским заједницама можемо да изградимо такве односе пуне поверења." Напоменуо је да су саобраћајни пројекти у Војводини веома важни и да ће Србија уложити преко 60 милиона евра у путеве у покрајини. Напомиње и да ће пруга Београд-Будимпешта, део Београд-Нови Сад, бити отворена најкасније у фебруару и да ће у потпуности да промени изглед Србије. Најављује да ће до 1. септембра бити завршена ковид болница у Новом Саду и додаје да то све може ако имате новца. "Ово сам све говорио да би разумели колико је важно да чувамо мир, стабилност и гледамо економски напредак, јер он не долази сам од себе. Морате имати безброј предуслова да бисте били успешни", указао је Вучић. Подсећа и да се бивша власт хвалила растом од 3,5, а да је данас раст БДП седам одсто. Бриселски споразум нам омогућио да се развијамо Председник Србије Александар Вучић казао је данас да се потврдило да је добро разумео међународне околности и прилике и да је био у праву када је говорио да ћемо инсистирати на Бриселском споразуму, а Албанци бежати од њега. Вучић се, указујући да није ништа учинио против свог народа и да је лако са дистанце критиковати све, одговорио на изјаву самосталног посланика Владана Глишића који је рекао да на седници о КиМ неће да говори да је Вучић издајник, али и приметио да Бриселски споразум није требало потписати. "Дела су та која говоре јесам ли крив или не, а не речи људи који нису умели да сагледају тежину позиције и шта је урађено", рекао је Вучић. Подсетио је да је после потписивања Бриселског споразума у ужареној атмосфери у Косовској Митровици народу објаснио да ће за неку годину видети како ћемо да се боримо за поштовање тог документа, док ће Албанци од тога да беже. "Као што сте видели био сам у праву. Добро сам разумео међународне околности и прилике. Схватали смо да је Приштина све играла због једне ствари коју није добила, а то је било у тачки 14 или 15 која је исправљена - столица у УН и друга тачка 10 која се тицала регионалне полиције", објаснио је Вучић. Казао је да су желели на северу Косова да добију 67 одсто албанских полицајаца. "Ни на једно, ни на друго нисмо пристали. Успели смо да избегнемо столицу у УН и да на северу буде већина албанских полицајаца", нагласио је он. Подсетио је да је терет одбијања био на њему, да је он тај који је требало да поквари "журку са столицом у УН", иако су притисци били велики. "Знао сам да ЗСО неће да испуне. Ми смо за то време добили могућност да се развијамо, да земља напредује много брже него друге у региону", закључио је он. Најважније да, готово по сваку цену, чувамо мир Председник Србије Александар Вучић поручио је данас да морамо да будемо свесни да у свету нема правде, нити принципа и да треба да видимо како можемо нешто да урадимо за наш народ и за нашу земљу, да радимо на прагматичним основама, као и да је најважније да чувамо мир и стабилност готово по сваку цену. "Оно што је закључак и најважније јесте да готово по сваку цену чувамо мир и стабилност. Кажем готово, јер не може по сваку цену, пошто неко може да вас нападне и зато и постоји војска и полиција. Чување мира и стабилности је услов сваког нашег напретка у свакој области", рекао је Вучић у Скупштини Србије. Каже да су га политички противници оптуживали за издају по питању КиМ, али да су ти људи мислили да ћемо увек да кријемо оно што неко о нама говори и да се увек плашимо нечијих речи, а не суда народа и сопствених дела. Председник је додао да је посланик Шаип Камбери са сладострашћу говорио о успесима Вука Јеремића за државу Косово. Вучић додаје да прошла власт није демантовала Викиликс који је показао да је Борко Стефановић тражио од западних земаља да не признају Косово, како "лудаци из СНС не би дошли на власт". "Није било важно ни Косово ни држава Србија већ њихове фотеље. Говорили су да је добро што смо коначно то скинули са своје грбаче", каже Вучић. Нагласио је да има довољно храбрости да каже народу да је ситуација по питању КиМ тешка и да ће бити само тежа за нас на КиМ, али да ћемо се борити свом снагом, енергијом и знањем које имамо. Вучић наводи да нам је пре било брањено да говоримо о Јасеновцу, да снимимо филм о Јасеновцу, али да је и према подацима Фрање Туђмана тамо убијено много више људи него у Сребреници, уз сав пијетет према свакој сребреничкој жртви. Додао је да нико није хтео да се замери загребачкој чаршији, али ни београдској чаршији која је само чекала да се извињавамо загребачкој чаршији. Спремни за наставак дијалога, да чувамо земљу На нама је да будемо одговорни, озбиљни, реални и паметни, али да радимо сваки дан све више, да бисмо били снажнији и могли земљу и народ да сачувамо и заштитимо у сваком тренутку, поручио је данас председник Александар Вучић у завршном обраћању посланицима. "Да знамо да нема љубави и пријатељства у међународним односима, већ само интереса, мањих и већих и да не мислимо да ће нам било ко, било кад помоћи, до нас самих", рекао је Вучић. Како је рекао, у међународним односима имамо оне који су нам ближи, које поштујемо, ценимо и волимо, и оне који су нам даљи и које поштујемо, ценимо и не морамо да их волимо. Али, морамо са свима, у интересу наше земље, нагласио је Вучић. По питању дијалога са Приштином, рекао је да је Београд спреман за његов наставак. "Спремни смо за наставак дијалога, за борбу, да Србија буде успешнија, још напреднија и да покушамо да нашем народу расејаном по целом свету вратимо наду у отаџбину и замолимо оне који су почели да се враћају, да се враћају у већем броју, те да покушамо да имамо више деце, јер без деце нема будућности", рекао је Вучић. Онда је, каже, сигуран да је Србија, не само данас, на добром путу, већ да ћемо разлику између себе и оних који заостају за нама чинити већом у будућности, разлику између нас и оних који су испред нас мањом, а док ћемо неке земље, па и из ЕУ, које су данас замало испред, ускоро успети да престигнемо. Задовољан сам што део опозиције мисли добро држави Председник Србије Александар Вучић посаветовао је део опозиције који је присуствовао јучерашњем састанку са ванпарламентарним странкама о КиМ да се не обазиру на критике и нападе и позвао их да га критикују, али и да саслушају одговор. "Задовољан сам што добар део тих људи воли и поштује своју државу макар не мислио добро нама. Знам и неке друге који не мисле добро држави, али то је на народу да сам доноси оцену, казао је Вучић на седници Скупштине, одговарајући посланицима. Како је навео, на крају људи гласају за политику, а не за слике где једе грашак и мази куче. "То је лепо, али људи гласају за садржај, за то какав сте им живот обезбедили, за оне који поштују своју државу, а не за оне који свакодневно учествују у бесмисленим свађама, твитер смицалицама", казао је Вучић. Што се тиче авантуризма, председник каже да сматра да Срби морају да избегну авантуризам пре свих јер смо успели да вратимо победнички дух и менталитет. "Зато што више не морамо да побеђујемо само у спорту, већ и у ономе што је најважније, а то је економија, да будемо успешнији од других у вакцинацији, можемо да будемо успешнији од других у изградњи болница и све то можемо ми сами, не треба нам ничија помоћ, нити милостиња, али за то је потребно да се не залећемо и да не мислимо да смо јачи него што јесмо", казао је. Додаје да је у реду да се похвалимо економским резултатима, али да знамо где нам је место у свету. "Зато не хајем за кафанске јунаке који би свакога дана да нешто освајају, али ако може неко други да иде уместо њих, ако могу туђа деца да гину, а не њихова", казао је Вучић. Руководи ме то шта ће неко за 100 година да каже "Не бринем за то шта ће данас неко да каже, бринем за то шта ће да каже неко за 50, 100 година, то је оно што ме руководи" , изјавио је данас председник Србије Александар Вучић на седници Скупштине Србије, одговарајући на то што неки за њега говоре да је издајник. Вучић је, у том смислу, навео да је за време његове власти, подигнуто највише цркава и манастира, али и да су помагане друге богомоље више него икада - и џамије и католичке цркве. Истиче да је подигнут Храм Светог Саве, као и да су подигнути споменици Стефану Немањи, Цару Лазару, краљу Милутину на прадедовским огњиштима на КиМ, али и у центру Београда. "Никада нисмо ни помислили да озбиљан српски споменик подигнемо управо због приче у београдској, загребачкој чаршији, јер смо увек хтели да се додворимо и лепо је што је Београд космополитски град, тиме се поносим, али за разлику од других представљао сам земљу у време када смо се сетили да је Београд и српски град и да не треба да се стидимо чињенице да је Београд српска престоница", казао је председник. Наводећи да је краљ Александар испао издајник, а спасао нам је Хиландар и сачувао Прохор Пчињски, Вучић каже да нам никада нису одговарали они који су нас представљали. "Милош нам је био увек крив иако нам је створио модерну државу, Карађорђе нам је био увек крив јер је пребегао на аустроугарску страну приликом слома Првог српског устанка, је л' био неко добар код нас некада", запитао је Вучић. Истиче да смо споменик кнезу Михаилу на Тргу Републике називали споменик код коња. "Коњи су они који су га тако називали. Што се нисмо сетили да буде барем коњаник ако смо глупи да запамтимо да је споменик Кнезу Михаилу. Кога нисмо убили да нам је иоле ваљао", казао је Вучић. Сви хоће слабију Србију Председник Србије Александар Вучић указао је данас да први пут ове године Србима у Приштини није честитан Васкрс. Он је у Скупштини Србије рекао да то нико није приметио, укључујући и међународну заједницу. "Нема честике православним Србима више, јер што би Срби били посебни, што бисте им се обратили", упитао је Вучић, наводећи да је то само једна од ствари. Када су у питању тврдње из Приштине које се стално понављају о наводно 20 000 силованих Албанки, Вучић је рекао да не постоји одвратнији злочин од тога, али да ти подаци нису тачни. Он је навео да је комисија Владе привремених институција у Приштини примила до априла ове године 1414 захтева лица да им се призна статус жртава ратног сексуалног насиља, а да је тај статус издат у 912 случајева од тога за 880 жена и 32 мушкарца. Вучић је прецизирао да су ти подаци укључени у извештај генералног секретара УН о мисији Унмик 5. априла ове године и да је поднет чланицама Савета безбедности. Напомиње да је комисија у Приштини формирана 2018. са мандатом да утврди статус преживелих жртава ратног сексуалног насиља која је те захтеве до сада одбила у 210 случаја. "Молимо да у Приштини престану са паушалним изјавама, а многи у Београду са аутошовинизмом и нападима на сопствени народ", рекао је Вучић. Он је истакао и да се грози што је силовано 900 Албанки, али да то није радила Србија, већ појединци који су за то одговарали. "Они који су силовали Српкиње и убијали српску децу није брига ни да одговоре", указао је Вучић. Напомиње и да он не крије српске злочине и упитао Албанце зашто је то њима проблем да говоре о својим убицама и злочинима. "Зато што мора да постоји само један кривац и то само Србија", поновио је Вучић додајући да сви хоће слабију Србију, док ће јачу и снажнију да нападају. Признали сте део територије Србије и хоћете да ћутимо Градимо мир у региону, али нема више понижења Србије и не интересује нас више ваша независност, поручио је данас председник Србије Александар Вучић поводом оптужби из Црне Горе да се Србија меша у њихова унутрашња питања. "Ви сте део територије Србије признали за независну државу, а ми не смемо ништа да вам кажемо, прокоментарисао је Вучић у Парламенту ове оптужбе и упитао "ко вам смета, је л' вас неко дира, јесмо ли ми признали Боку за независну државу". Он је подсетио да је пре тога Црна Гора протерала српског амбасадора, да учествује у прослави Олује. "Све то није довољно, него сте донели још једну резолуцију о Сребреници да буде јасно да су Срби починили геноцид. А Јасеновац, Јадовно, зашто би помињали", запитао је и приметио како то да су "само Срби геноцидни". Каже да ће они наставити са таквом политиком, јер је једина пожељна Србија она која ће да буде неуспешна и са пропалом економијом, која ће да клечи и да се извињава. "Не можете више да се извињавате док су некоме џепови све пунији", оценио је Вучић. Каже и да су све земље бивше Југославије признале тзв. Косово, сем БиХ, а да би и она то учинила да није Републике Српске. "Покупили су све мале из региона да се изјасне против Србије и буду против Србије", навео је Вучић. Он је на седници поводом излагања председника СПС Ивице Дачића рекао и да Србија не би могла да успе без те странке и њене подршке. Нагласио је и да неће дозволити да у Парламент уђу они који мисле да то могу без гласова народа. "У Скупштину улазе само они који добију гласове народа", поручио је. Остале вести Нећемо проводити санкције против припадника свог народ Председник Србије Александар Вучић најавио је данас да ће 10. или 11. јануара разговарати са српским чланом Председништва БиХ Милорадом Додиком и са председницом Републике Српске Жељком Цвијановић о актуелној ситуацији. Вучић са децом из Хрватске: У Србији увек имате свој дом Председник Србије Александар Вучић угостио је данас пре подне децу српске националности из Хрватске, са Баније и Кордуна, којима је поручио да увек чувају и буду поносни на своје име и презиме, да поштују Хрватску, али и да је у Србији увек њихов дом. Вучић упутио божићну честитку Његовој светости патријарху српском господину Порфирију Председник Републике Србије Александар Вучић упутио је данас божићну честитку Његовој светости патријарху српском господину Порфирију, свештенству Српске православне цркве и свим верницима који Божић славе по јулијанском календару. У честитки се каже: Грабићемо напред, Србија више није крпа за гажење Председник Републике Србије Александар Вучић у интервјуу за новогодишњи број "Новости" рекао је , да је миран, без обзира на притиске, јер су резултати оно што остаје. Вучић изразио задовољство због набавке система корнет Председник Александар Вучић истакао је данас, након приказа способности 72. бригаде за специјалне операције и презентације противоклопног система "корнет", да је веома задовољан што је Србија могла да набави тај систем, као и значајне количине ракета и лансирних уређаја, чиме се побољшава оперативна способност Војске Србије.


text: Африцан Фацебоок Демографија - Дио 1 Ник Гонзалез је створио веома користан сајт који се зове цхецкфацебоок , да провери Фацебоок демографских по земљи. Ево неких од статистике за Африку. Ово би могао бити невероватно корисно за предузетнике који су заинтересовани за постављање огласа који циљају кориснике Фацебоок-из Африке, као и предузетнике у простору за друштвене мреже. Земље испод 100.000 су искључени. Земље у Африци са највише корисника Фацебоока Занимљиво, иако Египат има највећу интернет пенетрацију међу афричким земљама ( према Интернет Ворлд Статс ), Јужна Африка која долази у 4. на интернет пенетрације има највећи број корисника у Африци фацебоок. Проценат корисника интернета на Фацебоок по земљи Када погледамо броја корисника интернета за земље изнад, и упоредите то са бројем корисника Фацебоока другачија слика. Гана долази одозго са преко 100% корисника интернета који такође имају Фацебоок налог. (Интернет статс фром интернетворлстатс.цом ). Са Нигерија има најнижу тачку Фацебоок корисника у односу на интернет пенетрације. Импликације горе: Има простора за још један друштвена мрежа на корак у којој Фацебоок је успео да се корисницима. На пример Нигерија би савршен пример, ниско на Фацебоок усербасе али има други највиши интернет пенетрацију на афричком континенту. * Порука је ажуриран, јер су интернет статистика за Гане био застарео Ово је први део серијала који покрива Фацебоок Корисничко демографију за афричким земљама, ми ћемо покрити сваку земљу детаљније у следити поруке.


source: wikipedia

text: 30. март (30.03) је 89. дан у години по грегоријанском календару (90. у преступној години). До краја године има још 276 дана. Догађаји 1282 — Сицилијанци су почели да се буне против владавине краља Карла I Анжујског и тиме почели Рат Сицилијанске вечерње. 1814 — Британци и њихови савезници у рату против Наполеона Бонапарте тријумфално ушли у Париз. 1842 — Амерички лекар Крафорд Лонг први пут употребио етар као анестетик приликом хируршке интервенције у болници у Џеферсону у Џорџији. 1856 — У Паризу мировним уговором окончан Кримски рат, вођен од 1853. између Русије и Османског царства. 1863 — Принц Вилијам, млађи син данског краља Кристијана IX, постао краљ Грчке као Ђорђе I. 1867 — Државни секретар САД Вилијам Сјуард је уговорио куповину Аљаске од Русије за 7,2 милиона долара, односно 4,19 долара по квадратном километру. 1912 — Султан Абделхафид потписао је са Француском споразум из Феза, чиме је Мароко као протекторат прикључен француским колонијалним поседима. 1941 — Адолф Хитлер у Берлину одржао Генералску конференцију ~ „Генерал-Ферзамлунг” () о нападу на СССР. 1945 — Јапан је поставио Ванга Ђингвеја за председника марионетске владе у Кини. 1945 — Совјетска армија у Другом светском рату заузела пољску балтичку луку Данциг, данас Гдањск. 1967 — НАТО је затворио војне штабове у Француској пошто је председник Шарл де Гол одлучио да повуче земљу из тог савеза. 1972 — Велика Британија је ставила Северну Ирску под директну британску управу. Суспендован северноирски парламент и влада Унионистичке странке Брајана Фокнера. 1973 — Повлачењем последњих америчких трупа и ослобађањем заробљеника формално завршено војно ангажовање САД у Вијетнамском рату. 1979 — Иранци на референдуму убедљивом већином изгласали успостављање Исламске републике. 1981 — Џон Хинкл млађи је покушао да убије председника САД Роналда Регана, који је прошао са лакшим повредама. 1987 — Слика Ван Гога „Сунцокрети“ продата на аукцији у Лондону за 39,7 милиона долара. 1997 — У бомбашком нападу током политичког скупа у главном граду Камбоџе Пном Пену убијено 10 и повређено више од 100 људи, међу њима и водећи камбоџански опозициони политичари. 2003 — У америчкој држави Њујорк забрањено пушење у ресторанима и баровима. 2005 — У егзилу у Јужној Африци умро Милтон Оботе, први лидер Уганде након стицања независности. 2008 — Бивши председник и дугогодишњи мировни посредник Марти Ахтисари добио Нобелову награду за мир. Ахтисари је био посредник UN-a у преговорима о статусу Косова. Рођења 1432 — Мехмед II Освајач, османски султан. (прем. 1481) 1746 — Франсиско Гоја, шпански сликар. (прем. 1828) 1853 — Винсент ван Гог, холандски сликар. (прем. 1890) 1894 — Сергеј Иљушин, руски конструктор авиона. (прем. 1977) 1930 — Џон Астин, амерички глумац. 1937 — Ворен Бејти, амерички глумац, редитељ, продуцент и сценариста. 1940 — Џери Лукас, амерички кошаркаш. 1945 — Ерик Клептон, енглески музичар, најпознатији као гитариста. 1949 — Лене Лавич, енглеско-америчка музичарка. 1950 — Роби Колтрејн, шкотски глумац и писац. (прем. 2022) 1960 — Бил Џонсон, амерички алпски скијаш. 1964 — Трејси Чепмен, амерички музичар. 1965 — Карел Новачек, чешки тенисер. 1968 — Селин Дион, канадска музичарка. 1971 — Карлтон Мајерс, италијанско-енглески кошаркаш. 1972 — Карел Поборски, чешки фудбалер. 1973 — Јан Колер, чешки фудбалер. 1976 — Бернардо Коради, италијански фудбалер. 1979 — Дос Сантос, туниски фудбалер. 1979 — Анатолиј Тимошчук, украјински фудбалер и фудбалски тренер. 1979 — Нора Џоунс, америчка музичарка и глумица. 1980 — Катрин Лунде, норвешка рукометашица. 1982 — Филип Мексес, француски фудбалер. 1983 — Ана Марковић, српска глумица. 1984 — Марио Анчић, хрватски тенисер. 1984 — Саманта Стосур, аустралијска тенисерка. 1985 — Александар Јевтић, српски фудбалер. 1986 — Серхио Рамос, шпански фудбалер. 1989 — Тамара Драгичевић, српска глумица. 1989 — Жоао Соуза, португалски тенисер. 1991 — НФ, амерички хип хоп музичар. 1994 — Лукас Лекавичијус, литвански кошаркаш. 1994 — Јанис Папапетру, грчки кошаркаш. Смрти 1912 — Осман Ђикић, књижевник и публициста. (рођ. 1879) Карл Мај, немачки књижевник. (рођ. 1842) 1950 — Леон Блум, француски политичар и државник. (рођ. 1872) 1983 — Родољуб Чолаковић, револуционар, политичар и књижевник. (рођ. 1900) 1986 — Џејмс Кегни, амерички филмски глумац. (рођ. 1899) 1995 — Милан Цмелић, сликар. (рођ. 1925) 1997 — Милена Тањга, новинар и модни креатор.(рођ. 1950) 1998 — Стојан Светозаревић, солунски ратник. (рођ. 1896) 2000 — Рудолф Кирхшлегер, бивши председник Аустрије. (рођ. 1915) 2003 — Еуген Истомин, амерички пијаниста 2004 — Алистер Кук, сарадник британске радио-телевизије ББЦ. 2005 — Мирослав Беловић, позоришни редитељ. (рођ. 1927) Празници и дани сећања Српска православна црква слави: Светог Алексија Светог мученика Марина Референце 330


text: Сценска уметност је заједнички назив за уметнички израз говором, гестом, глумом, музиком, звуком и другим средствима, која се непосредно представљају публици на отвореној позорници. Они се разликују од визуелних уметности, а то су употреба боје, платна или разних материјала за стварање физичких или статичних уметничких објеката. Извођачке уметности обухватају низ дисциплина које се изводе пред живом публиком, укључујући позориште, музику и плес. Позориште, музика, плес, манипулација објектима и друге врсте перформанса присутне су у свим људским културама. Историја музике и плеса датира још из праисторијских времена, док циркуске вештине датирају барем из Древног Египта. Многе сценске уметности се изводе професионално. Наступ може бити у наменски изграђеним зградама, као што су позоришта и опере, на отвореним сценама на фестивалима, на сценама у шаторима као што су циркуси или на улици. Живи наступи пред публиком су вид забаве. Развој аудио и видео снимања омогућио је приватну потрошњу извођачких уметности. Извођачка уметност често има за циљ да изрази своје емоције и осећања. Извођачи Уметници који учествују у извођачким уметностима пред публиком називају се извођачи. Примери за то су глумци, комичари, плесачи, мађионичари, циркуски уметници, музичари и певачи. Извођачке уметности такође подржавају радници у сродним областима, као што су писање песама, кореографија и сценски рад. Извођачи често прилагођавају свој изглед, као што су костими и сценска шминка, сценско осветљење и звук. Типови Извођачке уметности могу укључивати плес, музику, оперу, позориште и музичко позориште, магију, илузију, мимику, изговорену реч, луткарство, циркуску уметност, професионално рвање и извођачку уметност. Постоји и специјализована форма лепе уметности, у којој уметници своје радове изводе уживо пред публиком. Ово се зове извођачка уметност. Већина перформанса такође укључује неки облик пластичне уметности, обично у виду реквизита. Плес се често називао пластичном уметношћу током ере модерног плеса. Позориште Позориште је грана извођачких уметности која се бави извођењем прича пред публиком, користећи комбинацију говора, геста, музике, плеса, звука и спектакла. Било који од ових елемената или њих више, сматра се сценском уметношћу. Поред стандардног стила наративног дијалога у представама, позориште поприма облике као што су представе, мјузикли, опера, балет, илузија, мимика, класични индијски плес, кабуки, мумерске представе, импровизационо позориште, комедија, пантомима и неконвенционалне или савремене форме попут постмодерног позоришта, постдрамског позоришта или перформанса. Плес У контексту извођачких уметности, плес се генерално односи на људски покрет, типично ритмичан и на музику, који се користи као облик забаве публике у окружењу перформанса. Дефиниције онога што чини плес зависе од друштвених, културних, естетских, уметничких и моралних ограничења и крећу се од функционалног покрета (као што је народни плес) до кодификованих, виртуозних техника као што је балет. Постоји још један модерни облик плеса који се појавио у 19-20 веку под називом стил слободног плеса. Овај облик плеса је структуриран да створи хармоничну личност која укључује карактеристике као што су физичка и духовна слобода. Исадора Данкан је била прва плесачица која је расправљала о „жени будућности“ и развила нови вектор кореографије користећи Ничеову идеју „врховног ума у слободном уму“. Плес је снажан импулс, али уметност плеса је тај импулс који вешти извођачи каналишу у нешто што постаје интензивно експресивно и што може одушевити гледаоце који немају жељу да сами плешу. Ова два концепта уметности плеса – плес као моћан импулс и плес као вешто кореографисана уметност коју углавном практикује неколицина професионалаца – две су најважније повезујуће идеје које се провлаче кроз свако разматрање теме. У плесу је веза између два појма јача него у неким другим уметностима, и ниједан не може постојати без другог. Кореографија је уметност плесања, а особа која се бави овом уметношћу назива се кореограф. Музика Музика је уметничка форма која комбинује висину, ритам и динамику за стварање звука. Може се изводити коришћењем различитих инструмената и стилова и подељена је на жанрове као што су фолк, џез, хип хоп, поп, рок, итд. Као уметничка форма, музика се може појавити у живим или снимљеним форматима и може се планирати или импровизовати. Како је музика протејска уметност, она се лако усклађује са речима за песме као што физички покрети раде у плесу. Штавише, има способност да обликује људско понашање јер утиче на наше емоције. Историја Западне извођачке уметности Почевши од 6. века пре нове ере, у Грчкој је започео класични период извођачке уметности, који су започели трагичарски песници као што је Софокле. Ови песници су писали драме које су у неким случајевима укључивале плес (види Еурипид). Хеленистички период је започео широку употребу комедије. Међутим, до 6. века нове ере, западна сценска уметност је у великој мери окончана када је почело мрачно доба. Између 9. и 14. века, извођачка уметност на Западу била је ограничена на верске историјске представе и моралне представе, које је црква организовала у част светих дана и других важних догађаја. Ренесанса У 15. веку, сценска уметност, заједно са уметношћу уопште, доживела је препород јер је ренесанса почела у Италији и проширила се широм Европе драма, при чему су неки видови уметности укључивали плес, који је извођен. Доменико да Пјаценза је заслужан за прву употребу термина ballo (у делу De Arte Saltandi et Choreas Ducendi) уместо danza (плес) за његов балет или balli. Термин је на крају постао балет. Сматра се да је први балет пер се Балтазар де Божојелсов Ballet Comique de la Reine (1581). Средином 16. века уметничка комедија је постала популарна у Европи, уводећи употребу импровизације. Овај период је такође увео елизабетанске маске, са музиком, плесом и сложеним костимима, као и са професионалним позоришним трупама у Енглеској. Драме Вилијама Шекспира крајем 16. века развиле су се из ове нове класе професионалног извођења. Године 1597, изведена је прва опера, Дафне, и током 17. века опера ће брзо постати омиљена забава за аристократију у већем делу Европе, а на крају и за велики број људи који живе у градовима широм Европе. Види још Балет Драма Опера Пантомима Плес Позориште Уметност Ликовна уметност Музичка уметност Књижевност Филмска уметност Референце Референце Chapin, Anne P., "Power, Privilege and Landscape in Minoan Art", in Charis: Essays in Honor of Sara A. Immerwahr, Hesperia (Princeton, N.J.) 33, ASCSA. Gates, Charles, "Pictorial Imagery in Minoan Wall Painting", in Charis: Essays in Honor of Sara A. Immerwahr, Hesperia (Princeton, N.J.) 33, ASCSA. Hood, Sinclair, The Arts in Prehistoric Greece, Penguin (Penguin/Yale History of Art). Sandars, Nancy K., Prehistoric Art in Europe, Penguin (Pelican, now Yale, History of Art), 1968 (nb 1st edn.; early datings now superseded) Burckhardt, Jacob, The Civilization of the Renaissance in Italy (1860), a famous classic; . excerpt and text search 2007 edition; also . Reynolds, L. D. and Wilson, Nigel, Scribes and Scholars: A Guide to the Transmission of Greek and Latin Literature, Clarendon Press, Oxford, 1974. Campbell, Gordon. The Oxford Dictionary of the Renaissance. (2003). 862 pp. online at Oxford University Press Спољашње везе Bibliography of Performing Arts In The East European Collected Library on Performing Arts Хуманистика


Овде постоје 2 велика проблема. Први проблем је у томе што Ви изједначавате подрасни тип са ХЛА-А1 антигеном. Подрасни тип је скуп великог броја фактора и не може се тако поједноставити да га одређује један антиген. Дакле прва мапа се не поклапа са расподелом нордијеске подрасе, јер по њој је север Африке више нордијски него Исланд, иако знамо да је Исланд земља са највећим процентом нордијског становништва. То је најупечатљивији пример грешке, а има и још доста мањих примера. Оно што хоћу да напоменем још једном је да не треба поједноставити подрасни тип на једну хаплогрупу или антиген, већ да подрасни тип треба описивати преко стандардних психо-физичких карактеристика из којих је подрасни тип и изведен. Други проблем је ова мапа индоевропске групе језика. Прво ми није јасно шта значе ови различити степени обојености мапе. Неки народ или говори индоевропским језиком или не, дакле то је црно-бело у овом случају тако да ова мапа томе не одговара. Чак и када би хтели да правимо неку градацију о томе који је језик више/мање индоевропски (нпр која је његова сличност са санскртом) ова мапа би била тотално другачија. У том случају би Британија била скоро па бела, Србија би била скроз црна, остале словенске земље би биле скоро па црне итд. Мене занима који је извор ових мапа. Нпр ова мапа језика ми делује као мапа нордијског подрасног типа (ту је црном бојом прилично тачно одређено простирање тог типа) уз неке додатке. Сви ти додаци делује веома тенденциозно, као да су убачени да се покаже нека тврдња која нема везе са реалношћу. Quote: Па већ је Шрафцигер поменуо да је та подела расних типова по крвним групама напуштена и ја бих се сложио са тим. Да ли ви имате неке новије податке којима би потврдили да ту ипак има неког поклапања? Ево ја сам нашао ово истраживање о расподели крвних група међу народима, у делу Racial and ethnic distribution of ABO (without Rh) blood types. Blood type - Wikipedia, the free encyclopedia Ту имамо табелу коју је могуће сортирати по свакој крвој групи и ту одатле се види да ваша тврдња баш и не стоји. Дакле по тим подацима Цигани и Индуси имају већи проценат 2143 1041; групе од Татара, док нпр Амерички Индијанци скоро и да немају Б групу у својој популацији, иако су монголског расног типа. Quote: Ово опет нема везе са реалношћу и подсећа на неку фантастику. Ко је, где и када показао да човек потамни у пубертету? Да ли сте ви или неко кога ви познајете нагло потамнели у пубертету? Шта је у случају жена, да ли и оне постају тамније чим им почне пубертер? И како то да жене свих раса нису жућкасте, због мањка мушких хормона? Да ли ви имате било какав извор или пример који ће показати да постоји веза између пигмента (количине меланина) и тестостерона? Оно што је тачно је да људи тамне током свог живота, али то нема везе са тестостероном већ са условима у којима живе. Нпр динарац у Грчкој и Русији ће као деца имати сличну боју коже, али ће у неким средњим годинама овај који је живео у Грчкој бити доста тамнији баш због тога што је живео у топлијој средини. Уз то је то тамњење под утицајем средине постепено, јавља се током целог живота (а не одједном у пубертету) и јавља се и код мушкараца и код жена и жуте и беле расе. Quote: Ово подвучено вероватно верујем да поговото важи за црнце, за које тврдите да имају висок ниво тестостерона :) Не знам шта да вам кажем али мени ова ваша теорија о томе да ниво тестостерона зависи од тога да ли се живи у топлим или хла 7ffa 76;нијим пределима никако не пије воду. Тај тзв урански принцип, који тера првенствено мушкарце да се баве питањима друштвене правде и смислом живљења немају много везе са нивоом тестостерона. Они пре имају везе са одређеним расним типовима и одређеном традицијом, без обзира на то где се ти људи налазе. Има примера у историји где су велики државници и војсковође били евнуси, тако да и ту долази до контрадикције са вашом теоријом. Осим тога не значи да ако неко није емотиван да не брине о свом потомству. Та емотивност је у том случају више у смислу исказивања емоција а не у смислу одсуства љубави и бриге са своје потомство. Традиционални мушкарци једноставну своју љубав и бригу показују на други начин, било да је напоран рад да се прехрани породици, ратовање за њихову сигурност итд. Quote: Па ево цела Јужна Америка је настањена претежно становништвом монголског порекла (сада мање него раније), сличан је случај са Мексиком и југом САД, југ Азије исто тако насељава претежно жута раса. Када се мало боље погледа, далеко већи део њих живи у екстремно топлим него у екстремно хладним пределима и не видим да им нешто фали због тога :) Quote: Прво да се разумемо, моја и Ваша дефиниција Аријевца се разликује. За мене су свих 5 европских типова подједнако Аријевци, док су за Вас Аријевци очигледно само они нордијског подрасног типа. Невезано за то, ви тврдите да нордијски тип није ни на један начин прилагођен хладнијим пределима, које насељава од давнина? Не знам на чему заснивате ово мишљење. И ово за њихову асексуалност се не бих сложио. Позната је чињеница да су северни народи много либералнији по питању секса од јужнијих народа. Нпр просечна рускиња је много "лакша" девојка од просечне српкиње, упркос томе што су наше културе, језици и традиција веома слични. Нордијски мушкарци су (као и динарски) природно мезоморфног (мишићавог типа), имају изражене црте лица итд, што опет не говори у прилог њиховој асексуалности. Quote: То се види са оне ваша карте, о чијој тачности нисам компетентан да причам. Међутим мене занима како је могло да дође до мешања црнаца са Ескимима и Патагонцима када су толико удаљени да никада нису могли да дођу једни са другима у контакт. Quote: Опет мало контрадикције, јер овде вишак тестостерона помаже у хладнијим условима тако што убрзава метаболизам. Ја се слажем да повећана количина тестостерона убрзава метаболизам и да то помаже да се човек угреје, али се то не слаже са вашим ранијим ставовима. Опет ми није јасно како то тестостерон отежава планирање и одакле вам то да динарцима планирање лоше иде. Ја први пут чујем то, расни антрополози углавном тврде супротно (Гинтер нпр). Да ли је последица тога да су жене боље у планирању од мушкараца? Quote: Па динарци имају средњу пигментацију по европским стандардима. Јесу тамнији од нордијаца и источно балтичког типа, али су светлији од медитеранског и појединих огранака алпског типа. Неки огранци динараца (тзв Норик тип) имају готово нордијску пигментацију, тако да то додатно показује да је динарски тип ту негде у средини по пигментацији. Овде се опет види један проблем, јер би по томе испало да медитерански и алпски тип имају још више тестостерона од динарског типа. Контрадикције, контрадикције... Quote: О овоме нисам претерано компетентан да причам, али ми делује помало чудно. То би повлачило да су се нордијске девојке удавале најраније са 17-18 година, што је по мени ниска доња граница за та времена када су се људи доста раније венчавали него данас. Quote: Висина раста се мало развија у пубертеру !? Па ја сам лично порастао 40цм у пубертету, а верујем да нисам једини по том питању :) Ово за интелигенцију напросто није тачно. Баш се у пубертету развијају те највише форма размишљања, способног апстрактног мишљења, анализирање идеја итд. По теорији Жана Пијажеа тај стадијuм се зове Стадијум формалних операција, и то је прихваћена теорија у педагошким и психолошким круговима. Исто тако погрешно је сматрати да интелигенција опада после пубертета. Она управо пред крај пубертета достиже највећи степен и до лаганог опадања долази тек у петој деценији живота. Опет и то опадање услед старости је веома споро и човек интелектуалним ангажманом може још више да га успори. Quote: Са овим би могао да се сложим скоро у потпуности. Међутим Ви исувише потенцирате тај биолошки моменат као нешто ш одређује човека до најситнијих детаља. Сећам се да у уном цитираном тексту помињете да је афинитет према мафијашким активностима одређен расним типом, што је за мене велика глупост :)


text: 1920. је била преступна година. Догађаји Јануар 7. јануар — Трупе белоармејаца руског адмирала Александра Колчака предале се код Краснојарска. 16. јануар — Усвајањем 18. амандмана америчког Устава у САД уведена прохибиција (Волстедов закон). 16. јануар — У Лондону одржана прва седница Друштва народа. Март 13. март — У Каповом пучу на кратко је оборена влада немачке Вајмарске републике. Април 19. април — Почела је мировна конференција у Сан Рему, о подели Османлијског царства. Јун 4. јун — У дворцу Тријанон код Паризa Савезници су после Првог светског рата потписали мировни уговор са Мађарском и одузели јој територије које је држала у оквиру Аустроугарске. 25. јун — У Вуковару је после пет дана рада завршен Други конгрес Социјалистичке радничке партије Југославије (комуниста), који је усвојио нови програм и статут и изменио назив партије у Комунистичка партија Југославије. Јул 12. јул — Званично је отворен Панамски канал, шест година након што је кроз њега прошао први брод. 15. јул — Одлуком Привременог народног представништва, име државе Краљевство СХС је промењено у Краљевина СХС, тако да је од тог датума званичан назив државе био Краљевина Срба, Хрвата и Словенаца. 23. јул — Француске трупе савладале арапску војску краља Фејсала I, ушле у Дамаск и учврстиле свој мандат над Сиријом. Август 10. август — Уговор из Севра 18. август — Основан фудбалски клуб у Станишићу под називом "Први Станишићки Спортски Клуб" Септембар 16. септембар — Бомба сакривена у кочијама је експлодирала испред седишта банке Џ. П. Морган у Њујорку, усмртивши 38 особа и ранивши око 400. Октобар Новембар 2. новембар — Председнички избори у САД: Републиканац Ворен Хардинг побеђује противкандидата Демократске странке, Џејмса М. Кокса. 12. новембар — Потписан је Рапалски споразум којим је Краљевина Срба, Хрвата и Словенаца, под притиском Велике Британије и Француске, уступила Италији Истру, Јулијску крајину, Задар и острва Црес, Лошињ, Ластово и Палагружу, касније и Ријеку. 28. новембар — Избори за Уставотворну скупштину Краљевине СХС. Децембар 16. децембар — У земљотресу у кинеској провинцији Гансу погинуло око 180.000 људи. 19. децембар — Константин I се вратио на престо Грчке након смрти свог сина Александра I и референдума. 28. децембар — У крви је угушена Хусинска буна, штрајк рудара рудника Крека. 29. децембар — Влада Краљевине СХС је Обзнаном забранила рад Комунистичкој партији Југославије. Датум непознат Википедија:Непознат датум — Раст комунизма после Првог светског рата Хронологија радничког покрета и КПЈ 1920. Рођења Јануар 2. јануар — Ајзак Асимов, амерички књижевник. (†1992) 19. јануар — Хавијер Перез де Куељар, перуански политичар и 5. генерални секретат Уједињених нација. (†2020) Март 17. март — Шеик Муџибур Рахман, бангладешки политичар. (†1975) Мај 5. мај — Боро Андов, македонски писац († 1983). Јун 25. јул — Розалинд Френклин, енглески научник. (†1958). Септембар 13. септембар — Алекса Дејовић, политички комесар Друге пролетерске бригаде и народни херој (†1943). Октобар 8. октобар — Френк Херберт, амерички писац. (†1986). 15. октобар — Гаврила Игњатовић, српска игуманија. (†2005). Децембар 21. децембар — Алисија Алонсо, кубанска балерина. (†2019) 26. децембар — Макарије Поповић, српски архимандрит. (†1981) Смрти Март 21. март — Евелина Хаверфилд, енглеска сифражеткиња. (*1867) Мај 21. мај — Венустијано Каранза, мексички политичар. (*1859) Јун 13. јун — Есад-паша Топтани, албански политичар. (*1863) Нобелове награде Физика — Шарл Едуар Гијом Хемија — Валтер Херман Нернст Медицина — Шак Аугуст Стенберг Крог Књижевност — Кнут Хамсун Мир — Леон Виктор Огист Буржоа Економија — Награда у овој области почела је да се додељује 1969. године 1920-е 11920